{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog izmjene pravilnika o provedbi intervencije 73.13. „Potpora javnoj infrastrukturi u ruralnim područjima“ i intervencije 74.01. „Potpora za sustave javnog navodnjavanja“ iz Strateškog plana Zajedničke poljoprivredne politike Republike Hrvatske 2023. – 2027."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"BOJAN MIJOK","PRAVILNIK","Poštovani,\nOvim putem kao pročelnik za gospodarstvo i poljoprivredu Virovitičko - podravske županije obraćam se u ime županije.\nSmatramo da je izuzetno važno navesti izvor priložene Karte prirodnog ograničenja od suše u vegetacijskom razdoblju i na temelju kojih je parametara ona izrađena. Također je bitno reći da prethodno predložene karte područja s ograničenjem suše na godišnjoj razini Europska komisija nije prihvatila zbog nedovoljnog broja meteoroloških postaja i nemogućnosti statistički opravdane interpolacije. Temeljem navedenog, za daljnje izdvajanje područja s ograničenjem suše u Hrvatskoj, Europska komisija je prihvatila prijedlog Ministarstva poljoprivrede da se kao sušna područja tretiraju samo one administrativne općine / gradovi u kojima se nalaze pojedina od navedenih četiri meteorološke postaje (Hvar, Lastovo, Split i Šibenik). Ukoliko je došlo do promjena navedenih karata i mišljenja Europske komisije molim da se taj dio dodatno obrazloži.\nVIROVITIČKO PODRAVSKA ŽUPANIJA\nUPRAVNI ODJEL ZA GOSPODARSTVO I POLJOPRIVREDU","Primljeno na znanje","U programskom razdoblju 2014. – 2020. (2022.), za potrebe provedbe kriterija odabira u vezi s aridnosti poljoprivrednih površina u tipu operacije 4.3.1. „Investicije u osnovnu infrastrukturu javnog navodnjavanja”, koristila se Studija određivanja područja pod utjecajem prirodnih ili drugih specifičnih ograničenja u poljoprivredi s kalkulacijama, koja je primarno izrađena od strane Agronomskog fakulteta Sveučilišta u Zagrebu za potrebe provedbe mjere 13 „Plaćanja područjima s prirodnim ograničenjima ili ostalim posebnim ograničenjima“.\n\nZa programsko razdoblje 2023. – 2027. u provedbi spomenutog kriterija odabira korist će se Karta prirodnog ograničenja od suše u vegetacijskom razdoblju, izrađena od strane Agronomskog fakulteta Sveučilišta u Zagrebu, a kojom se prirodna ograničenja područja od suše promatraju tijekom vegetacijskog razdoblja. Navedenom kartom je moguće nedvojbeno utvrditi sušna područja u vegetacijskom razdoblju."]
[2,"UDRUGA POLJOPRIVREDNIH PROIZVOĐAČA KORISNIKA SUSTAVA NAVODNJAVANJA \"KAPINCI - VAŠKA\"","PRAVILNIK,\nČlanak 1.","Poštovani,\n Obzirom na predloženu kartu aridnosti, skrećemo pažnju na učestale štete od suše posljednih godina na području Virovitičko-podravske županije.\n\nKako predstavljam Udrugu korisnika sustava navodnjavanja \"Kapinci-Vaška\", čiji članovi i članice aktivno koriste sustave javnog navodnjavanja, te      itekako smo iznimno dobro upoznati, koje koristi imamo od javnog sustava navodnjavanja, te smatramo da je aridnost na području                          Virovitičko-podravske županije itekako visoko izražena i potrebno je i može i mora se svrstati u jednaku kategoriju aridnosti kao i ostatak Slavonije i Baranje.\n\nNapominjem, da je Udruga korisnika sustava navodnjavanja \"Kapici-Vaška\", jedinstvena u RH, te javno djeluje od 2007 godine, njezine članice i        članovi su se dosadašnjom praksom u navodnjavanju, te organizacijom stručnih predavanja sa stručnim osobama iz područja navodnjavanja             iznimno visoko profilirali u tom području, tim više, njihova mišljenja se itekako uvažavaju kod stručnih osoba iz područja navodnjavanja, kao i          dobavljača opreme za navodnjavanje.\n\nStoga smo mišljenja koje zasigurno ima svoju veliku težinu, da gore navedeno u komentaru treba tako i odraditi, a ne donositi paušalne ili neke      druge interesne procjene ili odluke.\n\nUkoliko predlagatelj ima drugačije namjere, željeli bi da nam javno obrazloži na čije se stručno ili od kojih dosadašnjih korisnika koji javno koriste sustav javnog navodnjavanja ili Udruge ( koliko znamo ima samo jedna u RH tj. mi )  poziva mišljenje!\n\nSa štovanjem, Nedeljko Mihalić, Predsjednik Udruge korisnika sustava navodnjavanja \"Kapinci-Vaška\".","Primljeno na znanje","Za programsko razdoblje 2023. – 2027. u provedbi spomenutog kriterija odabira korist će se Karta prirodnog ograničenja od suše u vegetacijskom razdoblju, izrađena od strane Agronomskog fakulteta Sveučilišta u Zagrebu, a kojom se prirodna ograničenja područja od suše promatraju tijekom vegetacijskog razdoblja. Navedenom kartom je moguće nedvojbeno utvrditi sušna područja u vegetacijskom razdoblju."]